Foto: primeminister.kz Qozog‘iston prezidenti matbuot xizmati Nursulton Nazarboyevning o‘z nomidagi universitet prezidenti Shigeo Katsu bilan ingliz tilida gaplashgani ko‘rsatilgan videoni namoyish etdi. Videoda qozog‘istonliklar prezidenti Shigeo Katsudan ingliz tilida hol-ahvol so‘raganini ko‘rish mumkin. Qozog‘iston prezidenti universitet prezidenti bilan uchrashuv vaqtida uning savoliga ham inglizcha javob qaytargan. Shundan so‘ng ular ishga o‘tishgan, Nursulton Nazarboyev Katsudan hisobotini o‘qishni so‘ragan: "Please, your report". Universitet rahbari prezidentga "Nazarbayev Universiteti"ning 7 yillik faoliyati to‘g‘risida hisob bergan. Shigeo Katsu universitet qoshidagi tadqiqot instituti yutuqlari haqida gapirgan.